Diari Oficial de la Generalitat Valenciana


Sumari del DOGV 9717, del 03-11-2023 (2023/10831)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «PSF Villena V» i la seua infraestructura d'evacuació, amb una potència per instal·lar 10 MW, que se situarà en el terme municipal de Villena (Alacant). Expedient ATALFE/2023/19/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10001


Data del document
:   25-10-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «PSF Villena V» i la seua infraestructura d'evacuació, amb una potència per instal·lar 10 MW, que se situarà en el terme municipal de Villena (Alacant). Expedient ATALFE/2023/19/03. [2023/10433]  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;   
- la Llei 24/2013 de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;   
  
- la Llei 3/2014, d'11 de juliol, de vies pecuàries de la Comunitat Valenciana;   
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,   
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica:  
Peticionari: VF RENOVABLES 4, SL, NIF Q76514498 i amb domicili social a l'avinguda Casalduch, 36 baix, 12535, Castelló de la Plana.  
Tipus de central elèctrica: central fotovoltaica denominada «PSF Villena V», amb una potència per instal·lar de 10 MW, incloses les infraestructures d'evacuació.  
Emplaçament dels grups generadors: polígon 16 parcel·la 122, del terme municipal de Villena (Alacant).  
Emplaçament de la infraestructura d'evacuació: polígon 16 parcel·les 122, 9014, 9009 i polígon 8 parcel·la 9016, del terme municipal de Villena (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
L'òrgan ambiental competent per a emetre l'informe d'impacte ambiental: Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori.  
Documents sotmesos a informació pública:  
- Projecte. Denominació: “Projecte per a autorització administrativa prèvia i de construcció d'una planta fotovoltaica en el terme municipal de Villena” i declaració responsable signat pel tècnic competent en data 3 d'octubre de 2023.  
- Document ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Separates dirigides a: Ajuntament de Villena, Diputació d'Alacant i Conselleria de Medi Ambient, Aigua, Infraestructures i Territori.  
  
Pressupost: 4.606.787,14 €   
Característiques principals:   
La central fotovoltaica denominada «PSF Villena V» de 10 MWn, està composta per un camp generador de 18.264 mòduls fotovoltaics de 550 Wp, la qual cosa fa un total de 10,0452 MWp, muntats directament sobre el sòl en una estructura fixa. Aquests mòduls fotovoltaics es connecten amb 40 inversors de 250 kVA, la qual cosa suposa una potència nominal d'inversors de 10 MWn. Al seu torn, els inversors es connecten amb la part de baixa tensió dels 4 transformadors de 2.600 kVA per a elevar la tensió a 20 kV.  
La línia elèctrica subterrània de 20 kV té 1.512 m de longitud i el punt de connexió de la central amb la xarxa de distribució es realitzarà en la ST “El Rubial” de Villena, propietat d'i-DE.  
Finalitat: Generació d'energia elèctrica mitjançant una instal·lació solar fotovoltaica, així com la l'evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.cindi.gva.es/web/energia/inicio, en castellà i http://www.cindi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació en l'adreça electrònica indicada, així com dirigir al Servei Territorial d'Indústria, Energia i Mines d'Alacant les al·legacions que es consideren oportunes en el termini de quinze (15) dies hàbils comptadors a partir de l'endemà de la publicació d'aquest anunci, les quals es podran presentar telemàticament a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15965&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 25 d'octubre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.